 Xoghayaha guud ee Xisbiga Kulmiye Xasan Siciid, ayaa isaguna yidhi, Guddidan marka ay hawsha qabatay waxa ay ahayd wixii ka khaldamay waxa ay ahayd inay la soo xidhiidhaan Xafiiska, aniga oo ah Xoghayihii Xisbiga oo xogtii dhan ee Xisbiga aan anigu hayo,ayey ahayd inay na weydiistaan oo ay yidhaahdaan halkaas iyo halkaas maxa ka jira, waxa alaale waxa ay na weydiiyeen ma jirto, noomay imanina, markii hore Amasadoor ayey joogeen markii dambena Xero Milatari ayey la galeen, halkana may iman, waxaana ku jira Shan Qodob oo khalad ah oo aan ka soo bixin Shirweynihii oo ay iyagu ku darseen, oo ay yidhaahdeen, waa naloo igmaday, taasi maaha khalad ee waliba waa Dambi cad, sida Qodobka 24-aad sheegayo Guddoomiyaha Xisbiguna isaga ayaa ah Guddoomiyaha Golaha dhexe iyo Xisbigaba inta laga gaadhayo Shirka Golaha dhexe, isagaana Qodobkaas 24-aad u igmaday inuu soo magacaabo Guddida Fulinta, Guddoomiyuhu uu galaya hawshiisi, waxa uu soo magacaabaya Guddida Fulinta ee Xisbiga, waxaanu horgaynaya Fadhiga ugu horeeya ee Golaha, oo lagu ansixinayaa. 